Richmond – Nuus | Vroue-Landbouvereniging van Kaapland
Home/News, Richmond Tak/Richmond – Nuus
Ons moet met leedwese berig dat een van ons getroue lede na 'n kort tyd van siekte skielik oorlede is. Seppie Oosthuizen het saam met haar gesin in 1993 van Memel na Richmond verhuis en by die VLV aangesluit.
Sy het in Oktober 2009, ons tak se wenkoek gebak, by die 80 jarige viering van die bestaan van die VLV en het deelgeneem aan baie naaldwerk, skilder, borduur en koekversiering projekte.
Die roudiens is waargeneem deur Ds. Hennie Viljoen vanuit die NG Kerk, Richmond op Vrydag, 24 September 2010.
Die koek wat Seppie gebak het en wat vir R1000 verkoop is.
KOESTER jou vrouwees
Nelia Fourie het gepraat by 'n gesamentlike vergadering van die Vrouediens en die VLV oor KOESTER jou vrouwees.
Jesus wil by jou kom stilstaan en wil jou in elke area van jou lewe genees.
K – KIND: Waar jy miskien as KIND seergekry het, wil Jesus jou losmaak van die seer en help om te vergewe.
O – OUERS: OUERS maak ook foute. Moenie dieselfde foute as jou ouers maak nie. Spreek woorde van Lewe en BOU jou kinders se selfbeeld.
E – EK: Kan jy se dat jy 'n verhouding met HOM het? Nooi Jesus in jou lewe!
S – STER: Om te SKYN vir Hom. Versprei die geur van Christus. Laat ander by jou kom vertroosting vind. Sit seer agter jou en laat Hom toe om jou te vertroos.
T – TEVREDE: Wees tevrede en Aanvaar jouself. Bedink net wat positief is.
E – EK IS: Hy is vir jou die groot EK IS. Hy sê Hy is 'n Jaloerse God – oor jou tyd en verhouding met Hom. Hy wil jou SY bruid maak.